Alexandre Herculano

**Alexandre Herculano de Carvalhoe e Araújo** (1810–1877) var en portugisisk dikter og historiker.
## Liv og virke
Sammen med Almeida Garrett ble Herculano leder for den romantiske bevegelsen i portugisisk litteratur på 1800-tallet. Han skulle ha vært kjøpmann og fikk derfor en spesiell merkantil utdannelse samtidig som en humanistisk. Men i 1831 ble han involvert i de politiske kampene som da rev landet i stykker, og måtte søke tilflukt i England og Frankrike for sin frie ånd. 

Herculano hadde allerede tidlig avslørt litterære interesser og talent. Nå hadde han noe annet å tenke på foreløpig enn bøker og skriving. Han meldte seg frivillig til troppene som kjempet for den mindreårige dronning Maria og grunnloven, mot den selvutnevnte herske og despot Dom Miguel, og deltok i beleiringen og erobringen av Porto. Han var deretter i en kort periode bibliotekar i denne erobrede byen; men opprøret til det radikale parti i september 1836 førte til at han mistet sitt embete, ettersom han tilhørte de moderate. 

I Lisboa begynte han deretter i 1837 å publisere et illustrert magasin i stil med *Magasin pittoresque*, kalt *O Panorama*, og det fortsatte å bli utgitt i mange år. I 1839 gjorde dronningens tyske gemal, Ferdinand av Sachsen-Coburg og Gotha, ham til sin bibliotekar, og i en årrekke levde Herculano nå nesten utelukkende av historiske studier. 

Men i 1851 tiltrakk politikken ham igjen: han meldte seg inn i Det liberale parti og ga en periode ut tidsskriftet *O Paiz*. Han ble imidlertid snart skuffet over at ting ikke gitt som forventet; noen år senere trakk han seg fra embetet sitt og trakk seg tilbake til et landsted. 

De siste årene av sitt liv skrev han praktisk talt ingenting.

Herculano begynte som estetisk forfatter. Hans dype, men ikke ortodokse, religiøsitet og hans kjærlighet til landet sitt inspirerte ham til *A voz do propheta* (1836), skrevet i poetisk prosa som ligner på Lamennais' velkjente verk, og til diktsamlingen *A harpa do crente* (1838), som utgjør mesteparten av hans *Poesias* (1850, siden flere utgaver). 

Hans viktigste poetiske verk må betraktes som den nasjonalhistoriske roman *O Monasticon* (Munkens bok), delt inn i to helt forskjellige deler, nemlig *Eurico o Presbytero* (1844), som finner sted på et tidspunkt da det vestgotiske rike falt, og *O Monge de Cister* (1848), hvis periode er 1300-tallet. Det som forbinder dem er i hovedsak skildringen av den åndelige kamp mellom religiøse og jordiske følelser hos en ung klosterprest, en tidligere ridder. 

Hans modeller er Walter Scott og Victor Hugo. I *Lendas e narrativas* (1851) samlet han sine mindre historiske fortellinger. Som en sann historiker utga Herculano det sørdeles fortjenstfulle verk «Historia de Portugal» (4 bind, 1846–53, også senere), som dessverre bare når tilbake til slutten av 1200-tallet. Det er basert på grundige og omfattende studier av arkivdokumenter, slik tilfellet også er med «Historia da origem da Inquisição em Portugal» (3 bind, 1854–59) og med en rekke mindre avhandlinger samlet i «Opusculos» (6 bind, 1874–84). Bestilt for dette formålet av *Academia das Sciencias*, som han var medlem av fra 1844, publiserte han også flere bind av «Portugalliæ Monumenta historica».

## Litteratur
**DE SERPA PIMENTEL: *Herculano e o seu tempo* (Lisboo, 1881)
**VON DÖLLINGER: *Gedächtnisrede auf A. Herculano* i *Akademische Vorträge*
**ROMERO ORTIZ: *La literatura portuguesa en el siglo XIX* (Madrid, 1870)
**DE VASCONCELLOS: *Portugiesische Litteratur* in GROEBER, *Grundriss der romanischen Philologie*, vol. II, pt. II, pp.&nbsp;372 sqq.

## Referanser